**Prijímacie skúšky zo slovenského jazyka a literatúry šk. rok 2017/2018**

**Variant A**

**Úlohy č. 6, 7 a 11 musia byť napísané gramaticky správne!**

**1.Nájdi dva rady slovných spojení, v ktorých sú prídavné mená napísané bez chyby: (2b)**

A, východoslovenské mesto, Fakultná nemocnica, všetci prítomní

B, vo včeľom úli, hurbanovský dobrovoľník, Hurbanove spisy

C, divoký leví rev, Milkiny synovia, s Petrovým spolužiakom

D, s orľou rodinou, Kukučínova poviedka, austrálski domorodci

**2.Vyhľadaj vetu, v ktorej sú dve slová s výnimkou rytmického krátenia: (1b)**

A, Dážď ľahučko šumí v lístí záhradných stromov.

B, V kotlinke, ktorá bola vystlaná jemným prútím, trávou a tŕstím, ležalo päť vajíčok.

C, Prvomájové sprievody prúdia námestím.

D, Vládnuca trieda nepoznala slová spravodlivosť a tolerancia.

**3.Nájdi dve vety, v ktorých je nespisovné slovo/nespisovná väzba: (2b)**

A, Vadilo by ti, keby automechanik odovzdal auto so závadou?

B, Keď sa pripravujem ku skúške, som ku sebe prísna.

C, V rádiu hovorili o prichádzajúcej búrke, preto si nepozrel film na videu.

D, Napriek tomu ho ľudia neposlúchli.

**4.Vyber dve výpovede, v ktorých je správne oddelený prístavok: (2b)**

A, Zuzka Malová, najlepšia žiačka v našej triede, sa stala predsedníčkou.

B, Moja susedka Petrova priateľka sa s nami dobre zabávala.

C, Starému otcovi aktívnemu športovcovi, sme kúpili, nové bežky.

D, Matica slovenská, významná kultúrno-spoločenská organizácia, bola otvorená v roku 1863.

**5.Text – Borievka obyčajná**

1. Tento nízky tŕňový ker, dorastajúci do výšky 3 m, sa nazýva aj jalovec. 2. Má striebristé zelené, pichľavé ihlicové listy, v čase zrelosti čierne až modré plody. 3. Oberáme ich v jeseni, najlepšie do konca októbra. 4. Ker má trpké a aromatizované bobule, bol známy už v stredoveku. 5. Arabi vyrábali borievkový lekvár, plody využívali ako dezinfekčný prostriedok v čase epidémie. 6. Dodnes sa odporúča rozžúvať pomaly a dôkladne nalačno po jednej 5-10 bobuliek na celkové prečistenie organizmu. 7. Je príjemné urobiť si aj borievkový kúpeľ z 8 hrstí plodov a mladých výhonkov, ktoré varíme v 2 litroch vody asi 15 minút. 8. Borievkový čaj pripravíme tak, že 1 malú lyžičku zalejeme 0,5 litrom horúcej vody, vylúhujeme 5 minút, čisto precedíme a vypijeme 3x počas celého dňa.

Na základe prečítania uvedeného textu vyrieš úlohy:

**5.Doplň vhodné slová do charakteristiky borievky:**

A, Bobule borievky sú \_\_\_\_\_\_\_\_\_\_ ,\_\_\_\_\_\_\_\_\_\_\_\_, \_\_\_\_\_\_\_\_\_\_\_\_ . (3b)

B, V texte je spomenutých \_\_\_\_\_\_\_\_\_\_\_\_ spôsobov využitia borievky. (1b)

C, Borievka obyčajná má \_\_\_\_\_\_\_\_\_\_\_ účinky. (1b)

**6.Vytvor nové číslovky podľa pokynov: (6b)**

A, Od číslovky 3 z 1. vety utvor skupinovú a radovú, pri radovej urči aj vzor. (3b)

 Skupinová \_\_\_\_\_\_\_\_\_\_

 Radová + vzor \_\_\_\_\_\_\_\_\_\_\_\_ \_\_\_\_\_\_\_\_\_\_\_\_

B, Prepíš slovom zlomkovú číslovku 0,5 litrom z 8. vety. (1b)

 \_\_\_\_\_\_\_\_\_\_\_\_\_\_\_\_\_\_\_

C, Napíš číslovku 3x slovom a napíš, či je ohybná. (2b)

 \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

**7.Vyrieš podľa pokynov:**

A, Spojenie **čierne** až **modré** zmeň na zložené prídavné meno. (1b)

 \_\_\_\_\_\_\_\_\_\_\_\_\_\_\_\_\_\_\_\_

B, Od podstatného mena **Arabi** utvor privlastňovacie prídavné meno v nominatíve plurálu. (1b)

 \_\_\_\_\_\_\_\_\_\_\_\_\_\_\_\_\_\_\_\_

C, Spojenie **do výšky troch metrov** premeň na zhodný prívlastok, napíš názov slovného druhu. (2b)

 \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

D, Číslovku **8** zmeň na podstatné meno vzor žena. (1b)

 \_\_\_\_\_\_\_\_\_\_\_\_\_\_\_

**8.Vyber správnu časť informácie:**

A, Z tohto tŕňového kra sa už v minulosti vyrábal antibakteriálny prípravok/ výživový doplnok. (1b)

B, Jalovec má v čase zrelosti čiernomodré/zelené plody, ktoré sa oberajú do konca desiateho/deviateho mesiaca v roku. (2b)

C, Bobuľky borievky využívame aj na kúpeľ vo vani/na prípravu osviežujúceho nápoja. (1b)

**9.Vypíš holú vetu:**

A, Z 3. vety textu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (1b)

B, Zo 4. vety textu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (1b)

**10.Pomenuj presne vetné členy:**

A, 3 m (1.veta) , ich (3.veta) (2b)

 \_\_\_\_\_\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_\_\_\_\_\_

B, do októbra (3.veta), s aromatizovanými (4.veta) (2b)

 \_\_\_\_\_\_\_\_\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**11.Premeň prívlastky nezhodné na zhodné:**

A, lekvár z borievky: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (1b)

B, v období stredoveku: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (1b)

C, voda na ďasná: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (1b)

**12.Vypíš:**

A, holý viacnásobný vetný člen zo 7.vety: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (1b)

B, slovesný prísudok z 8.vety: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (1b)

C, slovesno-menný prísudok zo 4.vety: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (1b)

**13.Vyber správnu odpoveď: (1b)**

A, najstarší dramatický žáner je tragédia

B, najstarší dramatický žáner je fraška

C, najstarší dramatický žáner je komédia

**14.Básnický obraz: (1b)**

Večer na vŕšky padal je:

A, metafora B, prirovnanie C, epiteton

**15.Druh malej epickej formy: (1b)**

Ako si ustelieš, tak si ľahneš je:

A, frazeologizmus B, porekadlo C, príslovie

**16.Cudzie slovo komfort znamená: (1b)**

A, nepohodlný B, pohodlný C, vkusný

**17.Slová rozdeľ na slabiky: (2b)**

A, obytný: \_\_\_\_\_\_\_\_\_\_\_\_\_\_\_\_\_\_

B, priestor: \_\_\_\_\_\_\_\_\_\_\_\_\_\_\_\_\_

**18.P.O.Hviezdoslav, M. Kukučín, J. G. Tajovský patria do literárneho obdobia: (1b)**

A, klasicizmu B, realizmu C, romantizmu

**19.Označ správnu možnosť: (1b)**

**Eposy, báj, legenda sú :**

A, útvary umeleckého slohového postupu

B, útvary epiky

C, útvary opisného jazykového štýlu

**20.Literárny žáner, v ktorom víťazí dobro nad zlom je: (1b)**

A, komédia B, balada C, rozprávka

**Hodnotenie:**

48 – 43,5 b/1 43 – 36 b/2 35,5 – 24 b/3 23,5 – 16 b/4 15,5 – 0 b/5

100 90 % 89,9 – 75 % 74,9 – 50 % 49,9 – 33 % 29,9 – 0 %